शेयर लौटाने की एवज में सहकारी बैंक के कर्मचारी ने मांगी रिश्वत
दी फतेहाबाद केंद्रीय सहकारी बैंक एक बेहद गंभीर मामला सामने आया है। यह मामला एक तरह से रिश्वत का ही है। बैंक के एक कर्मचारी ने एक उपभोक्ता को उसके शेयर लौटाने की एवज में 50 प्रतिशत हिस्सा की मांग की, उपभोक्ता नहीं माना तो बैंक के कर्मचारी ने उसके दस्तावेज ही बैंक से गायब कर दिए।
इतना ही नहीं उस कर्मचारी को बचाने में बैंक के कई आला अधिकारियों ने भी पूरा प्रयास किया। हालांकि उपभोक्ता की गंभीर कार्रवाई जागरूकता के चलते अब इस मामले में दोषी कर्मचारी पर कार्रवाई होती दिख रही है। फतेहाबाद निवासी ईश्वर दास कैशियर ने दी फतेहाबाद केंद्रीय सहकारी बैंक से करीब 26 साल पहले 2600 रुपये कीमत के शेयर खरीदे थे। यह शेयर दी विश्वकर्मा वुड एवं आयरन वर्कर्स पीसीआईएस लिमिटेड फतेहाबाद के नाम से खरीदे गए थे। वर्ष 2012 के अक्टूबर महीने में ईश्वर ने बैंक से अपने शेयर मांगे। उस समय बैंक के कर्मचारी ने शेयर वापस लौटाने की एवज में 50 प्रतिशत हिस्सा मांगा।
ईश्वर किसी तरह का हिस्सा देने से मना कर दिया। कुछ दिनों बाद दोबारा ईश्वर सिंह बैंक में शेयर वापसी को लेकर बैंक गया तो उसे बताया गया कि उसके दस्तावेज कहीं गुम हो गए हैं। उस समय इस कार्रवाई का जिम्मा पूर्व रिकवरी ऑफिसर कर्मचारी बनवारी लाल चाहर के पास था। वहीं लिपिक आशा रानी की ड्यूटी थी जबकि वरिष्ठ लेखाकार देवी लाल मुख्य रूप से इस कार्रवाई से जुड़ा हुआ था। दो साल तक ईश्वर सिंह बैंक के चक्कर लगाता रहा, लेकिन उसे शेयर वापस नहीं दिए गए।
इस बारे में बैंक के जीएम सीईओ रजिस्ट्रार तक को शिकायत की गई, लेकिन किसी अफसर ने सुनवाई नहीं की। इसके चलते ईश्वर ने मई 2015 में इस मामले को लेकर प्रधानमंत्री हरियाणा के मुख्यमंत्री को शिकायत करते हुए हिस्सा मांगने वाले कर्मचारी उसे बचाने वाले अफसरों पर कार्रवाई की मांग की। इस शिकायत के आधार पर नवंबर 2015 को सीएम कार्यालय की ओर से जांच के आदेश दिए गए। जांच का जिम्मा भट्टूकलां सहकारी समिति के निरीक्षक राममूर्ति को सौंपा गया। इसकी रिपोर्ट दो दिसंबर को पूरी कर रिपोर्ट सहकाय रजिस्ट्रार श्योनाराण को सौंप दी गई है।
वरिष्ठलेखाकार देवी लाल को दोषी माना
अपनीजांच में जांच अधिकारी भट्टूकलां सहकारी समिति के निरीक्षक राममूर्ति ने माना है कि बैंक के वरिष्ठ लेखाकार देवी लाल ने ईश्वर दास को शेयर वापसी करने की कार्रवाई मेंं अनदेखी की है। वहीं अपनी ड्यूटी में कोताही बरती है। ऐसे में देवी लाल पर अनुशासनात्मक कार्रवाई की जाए। इसके लिए बैंक के सीईओ कम महाप्रबंधक को कार्रवाई की सिफारिश की गई। इस रिपोर्ट को आए 24 दिन हो चुके हैं, लेकिन अभी तक बैंक के अफसरों ने देवी लाल पर कार्रवाई नहीं की है।
दि फतेहाबाद सेंट्रल को-आप्रेटिव बैंक।
कार्रवाई लटका रहे हैं अफसर शिकायतकर्ता
शिकायतकर्तापीड़ित ईश्वर दास का कहना है कि इस मामले में दोषी कर्मचारियों पर बैंक के अफसर कार्रवाई नहीं कर रहे हैं। दोषी पाए जाने के बाद भी मामले को अटकाया जा रहा है। मामला स्पष्ट है कि भ्रष्टाचार को बैंक में बढ़ावा दिया जा रहा है। यह लड़ाई जारी रहेगा।
सोमवार तक कार्रवाई करेंगे: जीएम
^इसबारे में रिपोर्ट गई है। अवकाश के चलते कार्रवाई नहीं हो पाई है। सोमवार तक इस बारे में कार्रवाई कर रिपोर्ट उच्चाधिकारियों को भेज देंगे। रिपोर्ट में देवी लाल काे दोषी पाया गया है।\\\'\\\' एनकेगोदारा, जीएम, सहकारी बैंक, फतेहाबाद।
hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva